Gorsachius

Gorsachius estas genro de malnovmondaj noktardeoj tipe troviĝantaj ĉe akvo en arbaraj regionoj. Tiuj estas mezgrandaj ardeoj kiuj estas migrantaj en plej malvarmaj partoj de siaj teritorioj, sed aliloke loĝantaj birdoj. Ili estas malplej konataj, plej strikte noktulaj, plej malgrandaj kaj ĝenerale plej raraj noktardeoj.

Tri el kvar specioj troviĝas en Orienta, Suda kaj Sudorienta Azio, dum la lasta specio, nome la Blankadorsa noktardeo, troviĝas en subsahara Afriko. La Japana kaj la Tigra noktardeoj similas unu al la alia, havas relative mallongajn bekojn kaj estas ĝenerale brunaj kun malhela strio el la gorĝo al la supra ventro. La pli grandaj Blankorela noktardeo kaj Blankadorsa noktardeo estas pli malhelaj, kun distingaj blankaj markoj vizaĝe kaj en kolo ĉe la unua, kaj kun tute nigra kapo en la dua.

Ties kutimaro, ĉefe ĉe la Blankorela noktardeo, estas relative malmulte konata kompare kun tiu de aliaj noktardeoj, sed ili nestumas solaj aŭ en malgrandaj grupoj, kaj oni registris ovarojn de 2-5 ovoj. Dum ili estas ĝenerale noktuloj kaj krepuskuloj, ili estis registritaj manĝante dumtage dum nuba vetero. Ili estas kaŝemaj, kaj oni scias, ke ili manĝas krabojn, krustulojn, fiŝojn, insektojn, ranojn kaj aliajn malgrandajn animalojn.

 Taksonomio 
Tiuj noktardeoj estis iam lokitaj en la genron Nycticorax, sed nune ĉiuj ĉefaj fakuloj agnoskas ilin kiel separataj. Aldone al la specioj listitaj sube, la Ruĝecbruna aŭ Bonina noktardeo estis lokita en la genron Gorsachius, sed nune ĉiuj ĉefaj fakuloj lokigas ĝin en Nycticorax. La kvar noktardeoj de tiu ĉi genro estas monotipaj.

 Genro Gorsachius — aziaj kaj afrikaj noktardeoj (4 specioj)
 Blankadorsa noktardeo, Gorsachius leuconotus
 Blankorela noktardeo, Gorsachius magnificus
 Japana noktardeo, Gorsachius goisagi
 Tigra noktardeo, Gorsachius melanolophus

 Referencoj 
 Martínez-Vilalta, A., & A. Motis (1992). Family Ardeidae (Herons). pp. 376–429 in: del Hoyo, J., A. Elliott, & J. Sargatal. eds (1992). Handbook of the Birds of the World. Vol. 1. Ostrich to Ducks. Lynx Edicions, Barcelona. ISBN 84-87334-10-5

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Azio
Kategorio:Birdoj de Afriko